***A nettó finanszírozás ütemezése 2013***

|  |  |  |  |
| --- | --- | --- | --- |
|  | A | B | C |
| 1 | A nettó módon finanszírozott hozzájárulások, támogatások utalása |  |  |
| 2 | Időpont | az utalandó összeg megoszlása a tárgyévi előirányzat %-ában | A nettósítás tartalma **(levonások)** |
| 3 | január hónap utolsó munkanapja | 5,0 | 1. Lemondás miatti visszafizetési kötelezettség 2. Forgótőke |
| 4 | február hónap utolsó munkanapja | 8,0 | Az önkormányzati körben foglalkoztatott munkavállalók 2012. december havi, január hónapban megelőlegezett munkabérek és azok közterhei, Az előző havi kifizetéseket terhelő  *a)* befizetési kötelezettség (adók, járulékok) *b)* január és február havi forgótőke- visszapótlás. |
| 5 | március hónap utolsó munkanapját megelőző második munkanap | 13,0 | Az előző havi kifizetéseket terhelő  *a)* befizetési kötelezettség (adók, járulékok) *b)* forgótőke-visszapótlás.  Az önkormányzati körben foglalkoztatott munkavállalók 2012. december havi, január hónapban megelőlegezett munkabére és annak közterhei.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 6 | április hónap utolsó munkanapja | 8,0 | Az előző havi kifizetéseket terhelő  *a)* befizetési kötelezettség (adók, járulékok), b) forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 7 | május hónap utolsó munkanapja | 8,0 | Az előző havi kifizetéseket terhelő  *a)* befizetési kötelezettség (adók, járulékok), *b)* forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 8 | június hónap utolsó munkanapját megelőző második munkanap | 8,0 | Az előző havi kifizetéseket terhelő  *a)* befizetési kötelezettség (adók, járulékok), *b)* forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 9 | július hónap utolsó munkanapja | 8,0 | Az előző havi kifizetéseket terhelő  *a)* befizetési kötelezettség (adók, járulékok), *b)* forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 10 | augusztus hónap utolsó munkanapja | 8,0 | Az előző havi kifizetéseket terhelő  *a)* befizetési kötelezettség (adók, járulékok), *b)* forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás |
| 11 | szeptember hónap utolsó munkanapját megelőző második munkanap | 8,0 | Az előző havi kifizetéseket terhelő  *a)* befizetési kötelezettség (adók, járulékok), *b)* forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 12 | október hónap utolsó munkanapja | 8,0 | Az előző havi kifizetéseket terhelő  *a)* befizetési kötelezettség (adók, járulékok), *b)* forgótőke-visszapótlás.  A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 13 | november hónap utolsó munkanapja | 8,0 | Az előző havi kifizetéseket terhelő  *a)* befizetési kötelezettség (adók, járulékok)*, b)* forgótőke-visszapótlás. A nemzeti köznevelésről szóló 2011. évi CXC. törvény 74. §-a szerinti hozzájárulás. |
| 14 | december 19. | 10,0 | Az előző havi kifizetéseket terhelő  *a)* befizetési kötelezettség (adók, járulékok)*, b)* forgótőke-visszapótlás. A nemzeti köznevelésről szóló 2011. évi CXC. törvény 74. §-a szerinti hozzájárulás. |
|  | | | |
|  | **2012. évi decemberi nettó finanszírozás** |  |  |
| 13. | december 20. | 7,5 | Az előző havi kifizetéseket terhelő - befizetési kötelezettség (adók, járulékok) - forgótőke-visszapótlás, - magán-nyugdíjpénztári tagdíj. |

*[Az Áht. 83. § (1) és (2) bekezdéséhez]*

**140. §** (1) Az Áht. 83. § (1) bekezdése szerinti személyi juttatásokat terhelő közterheknek a személyi juttatásokat, valamint az egyéb kifizetéseket terhelő adók, járulékok, magánnyugdíjpénztári tagdíjak minősülnek.

(2) Az Áht. 83. § (1) bekezdése szerinti egyéb kötelezettségnek a helyi önkormányzat, helyi nemzetiségi önkormányzat, továbbá az Egészségbiztosítási Alapból finanszírozott helyi önkormányzati költségvetési szerv által az Igazgatóság részére engedményezett forgótőke, a nemzeti köznevelésről szóló 2011. évi CXC. törvény 74. § (6) bekezdése szerinti hozzájárulás, ha azt a helyi önkormányzat két egymást követő hónapban nem fizette meg, és jogszabály alapján érvényesített más levonási kötelezettség minősül.

(3) Az Áht. 83. § (1) bekezdése szerinti támogatások összegét az e § és a 143. § (2) bekezdése szerinti összegek hozzáadásával és levonásával, továbbá a helyi önkormányzat, helyi nemzetiségi önkormányzat által folyósított (megelőlegezett) társadalombiztosítási és az e körben folyósítandó családtámogatási ellátások megtérítendő összege hozzáadásával, - ha a központi költségvetésről szóló törvény eltérően nem rendelkezik - a 6. melléklet szerinti ütemezésben kell folyósítani. A megyei önkormányzat esetén a helyi önkormányzatokért felelős miniszter ettől - a megyei önkormányzatnak a tárgyhó ötödik napjáig benyújtott kérelmére - eltérést engedélyezhet.

(4) A Kincstár az államháztartásért felelős miniszter és a helyi önkormányzatokért felelős miniszter egyetértésével kidolgozza a nettó finanszírozás lebonyolításának szabályait és a feladatok időbeni lebonyolítását tartalmazó aktuális űrlap garnitúrát, amelyet folyamatosan frissítve, első esetben tárgyév január 10-éig, majd a módosulásokkal egyidejűleg a honlapján közzétesz.

(5) A helyi önkormányzatokért felelős miniszter a 6. melléklet alapján a helyi önkormányzatokat, helyi nemzetiségi önkormányzatokat megillető támogatásokat a tárgyhó 18-áig utalványozza.

(6) A folyósítás során a 101. § (2) bekezdése szerinti finanszírozási különbözeteket az alábbiak szerint kell érvényesíteni:

*a)* a helyi önkormányzatok, helyi nemzetiségi önkormányzatok lemondott általános működéséhez és ágazati feladataihoz kapcsolódó támogatásának időarányos részét egy összegben, az adatszolgáltatás határidejét követő második hónapban esedékes nettó finanszírozás során, és

*b)* az adatszolgáltatás határidejét követő második hónapban a többletigény elmaradt időarányos része egy összegben, a fennmaradó rész a 6. mellékletben előírt arányoknak megfelelően kerül utalásra a nettó finanszírozás során.

(7) A nettó finanszírozás keretében folyósított támogatások módosítása szerinti finanszírozási különbözeteket a következők szerint kell érvényesíteni:

*a)* a 101. § (4) bekezdése alapján a helyi önkormányzatok, helyi nemzetiségi önkormányzatok általános működéséhez és ágazati feladataihoz kapcsolódó lemondott támogatás időarányos részét egy összegben, a központi költségvetésről szóló törvényben meghatározottak szerinti hónapban esedékes nettó finanszírozás során,

*b)* a 102. § (1) bekezdése alapján lemondott költségvetési támogatást - az engedélyezett részletfizetés esetét kivéve - egy összegben, legkésőbb a lemondás kezdeményezését követő második hónapban esedékes nettó finanszírozás során,

*c)* a 102. § (1) bekezdés *b)* pontjához kapcsolódó, engedélyezett részletfizetés esetén az első részletet legkésőbb a Kincstár értesítését követő második hónapban esedékes nettó finanszírozás során, a fennmaradó részleteket ezt követően folyamatosan,

*d)* a 102. § (1) bekezdés *b)* pontjához kapcsolódó, elutasított részletfizetés esetén egy összegben, legkésőbb a lemondás kincstári kezdeményezését követő második hónapban esedékes nettó finanszírozás során, és

*e)* a pótlólagos igénylés során jelentkező finanszírozási különbözetet a központi költségvetésről szóló törvényben meghatározottak szerinti hónaptól kezdődően a (6) bekezdés *b)* pontja szerinti módon.

(8) Ha a helyi önkormányzatot, helyi nemzetiségi önkormányzatot a nettó finanszírozás keretében megillető összeg a lemondással érintett összeg egészére nem nyújt fedezetet, a Kincstár a következő havi nettó finanszírozás során ismét megkísérli a lemondással érintett összeg érvényesítését. Ennek ismételt meghiúsulása esetén a Kincstár az Áht. 57/A. § (2) bekezdése szerint jár el.

(9) A központi költségvetésről szóló törvény Áht. 14. § (3) bekezdése szerinti fejezetéből biztosított támogatások évközi folyósítása nem követi a helyi önkormányzatok szétválását, egyesülését és a helyi önkormányzatok, helyi nemzetiségi önkormányzatok egymás közötti év közbeni feladatátadását. A finanszírozás módosításáról a helyi önkormányzat, helyi nemzetiségi önkormányzat gondoskodik a 101. § (4) bekezdése szerint, vagy a finanszírozást pénzeszköz átadással, átvétellel egymás közötti megállapodás útján rendezik.

(10) A forgótőke tárgyhavi visszapótlására csak addig a mértékig kerülhet sor, ameddig arra a helyi önkormányzatot, helyi nemzetiségi önkormányzatot, továbbá az Egészségbiztosítási Alapból nettó módon finanszírozott helyi önkormányzati költségvetési szervet megillető, a nettó finanszírozásnál figyelembe vett támogatások (3) bekezdés szerinti levonásokkal - ide nem értve az engedményezett forgótőkét - csökkentett összege fedezetet nyújt.

**141. §** A helyi önkormányzat, helyi nemzetiségi önkormányzat, továbbá az Egészségbiztosítási Alapból finanszírozott helyi önkormányzati költségvetési szerv részére az Áht. 83. § (1) és (2) bekezdése szerinti összeget az Áht. 84. § (1)-(3) bekezdése szerinti fizetési számlára kell folyósítani.

**142. §** (1) Ha a helyi önkormányzat ellen a helyi önkormányzatok adósságrendezési eljárásáról szóló törvény szerinti eljárás indul, a kérelem bírósághoz történő érkezése és az adósságrendezés megindításáról szóló végzés cégközlönyben történő közzététele közötti időszakban az önkormányzat kérelmet nyújthat be a helyi önkormányzatokért felelős miniszterhez, amelyben kérelmezheti, hogy a központi költségvetésről szóló törvény Áht. 14. § (3) bekezdése szerinti fejezetéből, valamint a Nemzeti Foglalkoztatási Alapból a Startmunka-programhoz kapcsolódóan számára biztosított hozzájárulások, támogatások folyósítása a Kincstárban igazgatóságonként vezetendő elkülönített letéti számlára történjen. A kérelemhez az adósságrendezési eljárás megindítását igazoló dokumentumokat csatolni kell.

(2) A helyi önkormányzatokért felelős miniszter engedélye esetén a letéti számla felett a helyi önkormányzat rendelkezik.

(3) Az adósságrendezési eljárás megindításáról, illetve az erre irányuló kezdeményezés elutasításáról a helyi önkormányzat, helyi nemzetiségi önkormányzat a tudomására jutástól számított három napon belül köteles értesíteni a Kincstárt. Az értesítést követően a Kincstár haladéktalanul intézkedik a letéti számla egyenlegének a helyi önkormányzat, helyi nemzetiségi önkormányzat fizetési számlájára történő átutalásáról.

*[Az Áht. 83. § (3) bekezdéséhez]*

**143. §** (1) A Kincstár az Áht. 83. § (3) bekezdése alapján megelőlegezett összeg beszedésére a tárgyhó 20. napját követően nyújt be beszedési megbízást.

(2) Ötvenezer forint alatti tartozás esetén a Kincstár a beszedést év közben a következő hónapokban a nettó finanszírozás során a helyi önkormányzatot, helyi nemzetiségi önkormányzatot, továbbá az Egészségbiztosítási Alapból finanszírozott helyi önkormányzati költségvetési szervet megillető összegből történő levonás útján is érvényesítheti.